లుఫ్తాన్సా
డ్యూయిషె లూఫ్తాన్స ఎజి అనేది జర్మనీకి చెందిన విమానయాన సంస్థ. మరియు ప్రయాణీకులను చేరే విషయంలో యూరోప్‌లో అతిపెద్ద ఎయిర్‌లైన్స్ ఇది. కంపెనీ యొక్క పేరు "లుఫ్ట్" (ఈ జర్మనీ పదానికి గాలి అని అర్థం) మరియు "హన్స" (హాన్సియాటిక్‌లీగ్‌, మధ్యయుగంలో అతిశక్తివంతమైన వాణిజ్య బృందం) అనే పదాల ద్వారా వచ్చింది.
ఈ ఎయిర్‌లైన్స్ ప్రయాణికులను చేరేవేసే లెక్కల ప్రకారం ప్రపంచంలో ఐదవ అతి పెద్ద ఎయిర్‌లైన్స్. జర్మనీలో 18 ప్రాంతాలకు, అంతర్జాతీయంగా ఆఫ్రికా, అమెరికాస్‌, ఆసియా మరియు యూరోప్‌లోని 78 దేశాల్లోని 183 ప్రాంతాలకు తన విమానాలను నడుపుతోంది. లుఫ్తాన్స తన యొక్క ఇతర భాగస్వాములతో మొత్తం 722 ఎయిర్‌క్రాఫ్ట్ ద్వారా 410 ప్రాంతాలకు విమానాలను నడుపుతోంది. దీని యొక్క ఇతర సబ్సిడిరీలను కలుపుకుంటే ప్రపంచంలో అతి మూడో అతి పెద్ద ప్యాసింజర్‌ ఎయిర్‌లైన్స్ ఇది.
కొలోన్‌లోని డ్యూష్జ్‌లో లుఫ్తాన్స యొక్క ప్రధాన ఆపరేషన్స్ యొక్క కేంద్రం లుఫ్తాన్స ఏవియేషన్‌ సెంటర్‌ (ఎల్‌ఏసి) ఉంది. మరియు దీని యొక్క ప్రధాన ట్రాఫిక్‌ హబ్‌ ఫ్రాంక్‌ఫోర్ట్ లోని ఫ్రాంక్‌ఫోర్ట్ విమానాశ్రయంలో ఉంది. రెండో ప్రధాన హబ్‌ మ్యూనిచ్‌ ఏయిర్‌పోర్ట్ ‌లోఉంది. లుఫ్తాన్స యొక్క అధిక శాతం పైలట్లు, గ్రౌండ్‌ స్టాఫ్‌, ఫ్లైట్‌ అటెండర్లు ఫ్రాంక్‌ఫోర్ట్ కేంద్రంగా పనిచేస్తారు.
ప్రపంచంలో అతి పెద్ద ఎయిర్‌లైన్స్ అలయన్స్ అయిన స్టార్‌ అలయన్స్లో లుఫ్తాన్సకు వ్యవస్థాపక సభ్యత్వం ఉంది. థాయ్‌ ఎయిర్‌వేస్‌, యునైటెడ్‌ ఎయిర్‌వేస్‌, ఎయిర్‌ కెనడా మరియు స్కాండనేవియన్‌ ఎయిర్‌లైన్స్ సిస్టమ్‌ యొక్క కలయికలో 1997లో స్టార్‌ అలయన్స్ ను ప్రారంభించారు. లుఫ్తాన్స గ్రూప్‌ సుమారు 500 ఎయిర్‌క్రాఫ్ట్‌లను, ప్రపంచవ్యాప్తంగా 146 దేశాలకు చెందిన (2007 డిసెంబరులో ఇది 31) 1,05,261 మంది ఉద్యోగులున్నారు. 2008లో సుమారు 70.5 మిలియన్ల ప్రయాణికులు లుఫ్తాన్స విమానాల్లో ప్రయాణించారు. ( జర్మన్‌ వింగ్స్, బిఎమ్‌ఐ, ఎయుఏ, బ్రస్సెల్స్‌ ఎయిర్‌లైన్స్‌లను ఇందులో చేర్చలేదు).
డ్యూయిషే ఎరో లాయిడ్‌ (డిఏఎల్‌) మరియు జంకర్స్‌ లుఫ్తావికేర్‌ అనే కంపెనీల కలయికతో 1926, జనవరి ఆరవ తేదిన లుఫ్తాన్స ఆవిర్భవించింది. కంపెనీ యొక్క అసలు పేరు డ్యూయిష్‌ లుఫ్తాహాన్స్‌ అకిటెంజిసెల్స్‌చాఫ్ట్‌ . 1933 నుంచి ఒక్క పదంగా లుఫ్తాన్స అని ఉపయోగిస్తున్నారు. స్పెయిన్‌, జర్మనీ మధ్య విమాన సర్వీసులు నడిపేందుకు 1927 డిసెంబరు9న డ్యూయిష్‌ లుఫ్తాహాన్స్‌ జర్మనీ ప్రభుత్వం తరఫున స్పెయిన్‌ ప్రభుత్వం ఒప్పందం చేసుకుంది. కొత్త పెట్టుబడి పెట్టి ఎయిర్‌లైన్స్ ను ఏర్పాటుచేసింది. తదుపరి కాలంలో ఇది లిబేరియాగా మారింది.
రెండో ప్రపంచ యుద్ధకాలంలో కంపెనీ ప్రధానంగా మధ్యప్రాచ్యం మరియు నార్త్ అట్లాంటిక్‌ మరియు సౌత్‌ అట్లాంటిక్‌ మార్గాల్లో తన అధిక శాతం విమానాల్ని నడిపింది. దీని కోసం డోనియర్‌, జంకర్స్, హెన్కిల్‌, ఫోచే-ఊల్ప్‌తో జర్మనీలో డిజైన్‌ అయిన ఇతర మోడళ్లను వినియోగించింది. ముఖ్యంగా దీని యొక్క సబ్సిడరీ అయిన కోండర్‌ సిండికాట్‌ ద్వారా కొన్ని దక్షిణ అమెరికా ఎయిర్‌లైన్స్ల ఏర్పాటులోను ఇది కీలక పాత్ర పోషించింది. 939లో రెండో ప్రపంచయుద్ధం ప్రారంభమైన తరువాత కేవలం తటస్థ దేశాలకు మాత్రమే విమాన సర్వీసులను నడిపింది. యుద్ధం తొలినాళ్లలో "ఇటాలియన్‌ ట్రాన్స్‌ కంటెన్షనల్‌ ఎయిర్‌లైన్స్‌" (లీ ఏరీ ట్రాన్స్ కంటెన్షనల్‌ ఐటాలియానీ లేదా ఎల్‌ఏటిఐ) ద్వారా దక్షిణ అమెరికాలో గట్టి పోటీ ఇచ్చింది. అయితే 1945లో జర్మనీ పరాజయం తరువాత లుఫ్తాన్స తన అన్ని సర్వీసులను సస్పెండ్‌ చేసింది.
1953 జనవరి 6న లుఫ్తాన్స తిరిగి అకిటెంగ్‌సెల్స్‌చాఫ్ట్‌ ఫర్‌ లుఫ్త్‌విర్‌కెర్‌స్‌డార్ఫ్‌ (లుఫ్‌టగ్‌) గా తిరిగి ఏర్పడిరది. మరియు 1954, ఆగస్టు6న దీన్ని డ్యూయిషే లుఫ్తాన్స అకిటెంగ్‌సెల్స్‌చాఫ్ట్ ‌గా పేరుమార్చారు. 1953లో ఏర్పడ్డ కొత్త లుఫ్తాన్స 1926లో ప్రారంభించి, రెండో ప్రపంచయుద్ధం వరకు ఉన్న లుఫ్తాన్స యొక్క న్యాయపరమైన వారసురాలు కాదు. 1955, ఏప్రిల్‌1న లుఫ్తాన్స కన్వెర్‌340ను ఉపయోగించి జర్మనీలో తన షెడ్యూలు సర్వీసులను ప్రారంభించింది. 1955, మే5న తన యూరోప్‌లోని వివిధ ప్రాంతాలకు తన విమనాలను పంపడం ద్వారా అంతర్జాతీయ సర్వీసులను ప్రారంభించింది. జూన్‌ ఎనిమిది నాటిక తన లాక్‌హీడ్‌ సూపర్‌ కన్టలేషన్స్ విమానాల ద్వారా న్యూయార్క్ సర్వీస్‌ను ప్రారంభించింది. 1956లో దక్షిణ అట్లాంటిక్‌ మార్గాలను పునరుద్ధరించింది.
తూర్పు జర్మనీ 1950ల్లో లుఫ్తాన్స పేరును ఉపయోగించి సొంత ఎయిర్‌లైన్స్‌ను ప్రారంభించడానికి ప్రయత్నించింది. కానీ దీని ఫలితంగా, అప్పటికే పనిచేస్తున్న ఈ ఎయిర్‌లైన్స్‌కు సంబంధించి పశ్చిమ జర్మనీతో వివాదం ఏర్పడిరది. తూర్పుజర్మనీ తన జాతీయ ఎయిర్‌లైన్స్‌కు ఇంటర్‌ఫ్లంగ్‌ అని పేరు పెట్టింది.ఇది 1991లో తన కార్యకలాపాలను నిలిపివేసింది. జిడిఆర్‌ కాలంలో పశ్చిమ బెర్లిన్‌ మీద లుఫ్తాన్స విమానాలను ఎగరడాన్ని నిషేధించారు.
1958లో లుఫ్తాన్స నాలుగు బోయింగ్‌ 707 విమానాలకు ఆర్డరిచ్చింది. మార్చి 1960లో ఫ్రాంక్‌ఫర్డ్నుంచి న్యూయార్క్ మధ్య జెట్‌ సర్వీసుల్ని ప్రారంభించడానికి వీటిని ఉపయోగించుకుంది. తరువాత దశలో 707విమానాలకు బ్యాక్‌అప్‌గా బోయింగ్‌ 720 విమానాలను ప్రవేశపెట్టింది. 1 961 ఫిబ్రవరిలో సుదూర తూర్పు మార్గాల్లో బ్యాంకాంక్‌ వరకు, థాయ్‌లాండ్‌ నుంచి హాంకాంగ్‌ మరియు టోక్యోలకు తన రూట్లను పొడిగించింది. లోగోస్‌, నైజీరియా మరియు దక్షిణాఫ్రికాలోని జోహానస్‌బర్గ్‌కు 1962లో విమాన సేవల్ని ప్రారంభించింది.
1964లో లుఫ్తాన్స బోయింగ్‌ 727 విమానాల్ని ప్రవేశపెట్టింది. అదే సంవత్సరం ఫ్రాంక్‌ఫర్ట్ నుంచి టోక్యోకు పోలార్‌ రూట్‌ను ప్రారంభించింది. 1965 ఫిబ్రవరిలో కంపెనీ 21 బోయింగ్‌ 737 మీడియమ్‌ జెట్లను ఆర్డర్‌ చేసింది. 1968లో ఇవి తమ సేవలందించడం ప్రారంభించాయి.
బోయింగ్‌ 737 విమానాలను భారీ సంఖ్యలో కొనుగోలు చేసిన తొలి కస్టమర్‌ లుఫ్తాన్సనే. కొత్త 737-100లను కొనుగోలు చేసిన నాలుగు సంస్థల్లో ఇది ఒకటి. ( నాసా, మలేసియన్‌- సింగపూర్‌ ఎయిర్‌లైన్స్‌ మరియు ఏవియానికా వాస్తవానికి సాంకేతికంగా నాసా ఎయిర్‌ఫ్రేమ్‌ను ముందుగా నిర్మించారు, అయితే దీన్ని చివరల్లో డెలివరీ చేసారు.వాస్తవానికి ఇది లుఫ్తాన్స కొరకు రూపొందించింది). బోయింగ్‌ కమర్షియల్‌ ప్లేన్‌ యొక్క తొలి విదేశీ కస్టమర్‌ లుఫ్తాన్సనే.
1970, ఏప్రిల్‌26న బోయింగ్‌ 747 విమానాన్ని ప్రవేశపెట్టడం ద్వారా లుఫ్తాన్స వైడ్‌ బాడీ కాలాన్ని ప్రారంభించింది. 1971లో లుఫ్తాన్స దక్షిణ అమెరికాకు తన సర్వీసులను ప్రారంభించింది. 1979లో లుఫ్తాన్స మరియు స్విస్‌ ఎయిర్‌లు అడ్వాన్స్‌ ఎయిర్‌బస్‌ ఎ 310కి లాంచ్‌ కస్టమర్లు. ఇవి రెండూ కలిసి 25 ఎయిర్‌క్రాఫ్ట్‌లకు ఆర్డరిచ్చాయి.
1990నాటికి కంపెనీకి చెందిన విమానాల అధునీకీకరణ కార్యక్రమం జూన్‌ 29,1985లో 15 ఎయిర్‌బస్‌ ఎ 320 మరియు ఏడు ఎయిర్‌బస్‌ ఎ 300-600లకు ఆర్డరివ్వడం ద్వారా ప్రారంభమైంది. కొన్ని రోజుల తరువాత పది బోయింగ్‌ 737-600లకు ఆర్డరిచ్చింది. 1987 మరియు 1992లోఅన్ని విమానాలు డెలివరీ ఇవ్వబడ్డాయి. లుప్తాన్స ఎయిర్‌బస్‌ ఎ 321, ఎయిర్‌బస్‌ ఎ 340, మరియు బోయింగ్‌ 747-400లకు కూడా ప్రవేశపెట్టింది.
లుఫ్తాన్స 1988లో కొత్త కార్పొరేట్‌ రూపును సొంతం చేసుకుంది. విమానాల్లోని క్యాబిన్‌లతోపాటు, సిటీ మరియు ఎయిర్‌పోర్ట్ లాంజ్‌లను రీ డిజైన్‌ చేసింది.
జర్మనీ యొక్క ఏకీకరణ జరిగిన 25రోజుల తరువాత 1990 అక్టోబరు 28లో లుఫ్తాన్సా బెర్లిన్‌కు విమానాలు నడపడం ప్రారంభించింది. 1997 మే 18లో లుఫ్తాన్స, ఎయిర్‌ కెనడా, స్కాండనేవియన్‌ ఎయిర్‌లైన్స్‌, థాయ్‌ ఎయిర్‌లైన్స్ మరియు యునైటెడ్‌ ఎయిర్‌లైన్స్లు కలిసి స్టార్‌ అలయన్స్‌ను ఏర్పాటు చేశాయి. ప్రపంచంలో మల్లీల్యాటర్‌ ఎయిర్‌లైన్‌ అలయన్స్ ఇదే.
2000లో ఎయిర్‌ వన్‌ లుఫ్తాన్స యొక్క భాగస్వామ్య ఎయిర్‌లైన్స్‌ అయింది. ఎయిర్‌వన్‌ చెందిన అన్ని విమానాలు లుఫ్తాన్సతో కోడ్‌ షేర్‌ చేసుకునేవి. సామర్థ్య, ప్రతిబంధకాలను ఎదుర్కొంటున్న తన ప్రధాన హబ్‌ ఫ్రాంక్‌ఫర్ట్ పై ఒత్తిడి తగ్గించేందుకు 2003 జూన్‌లో లుఫ్తాన్స మ్యూనిచ్‌ ఫ్రాంక్‌ జోసెఫ్‌ స్టారస్‌ ఎయిర్‌పోర్ట్లో తన రెండో టెర్మినల్‌ను ఏర్పాటు చేసింది. యూరోప్‌లో పాక్షికంగా ఒకటెర్మినల్‌ను పంచుకున్న ఎయిర్‌లైన్స్‌ లుఫ్తాన్సనే.
2004 మే 17న లుఫ్తాన్స బోయింగ్‌ ఇన్‌ఫ్లైట్‌ ఆన్‌లైన్‌ కనక్టివిటీ సర్వీస్‌ అయిన కనెక్షన్‌కు లుఫ్తాన్స లాంఛ్‌ కస్టమర్‌ అయింది.
On March 22, 2005 SWISS merged with Lufthansa Airlines. The merger included the provision that the majority shareholders (the Swiss government and large Swiss companies) be offered payment if Lufthansa's share price outperforms an airline index during the years following the merger. The two companies will continue to be run separately.
2006 డిసెంబరు 6లో లుఫ్తాన్స 20 బోయింగ్‌ 747-8 ఎయిర్‌లైన్స్‌కు ఆర్డరు చేసింది. తద్వారా ఈ రకం విమానాలకు లాంఛ్‌ కస్టమర్‌ అయింది. ఎయిర్‌బస్‌ ఎ 380ను ఆపరేట్‌ చేసిన రెండో యూరోపియన్‌ ఎయిర్‌లైన్స్ లుఫ్తాన్సనే. (ఎయిర్‌ఫ్రాన్స్ తరువాత. మొదటి ఎ 380 రకం విమానం 2010 మే 18న డెలివరీ ఇచ్చింది. మొదటి ఎ 380 రకం విమానాం 2010 మే 18న డెలివరీ ఇచ్చింది.
లుఫ్తాన్సాలో ప్రయివేటు పెట్టుబడిదారులకు 88.52శాతం, ఎమ్‌జిఎల్‌ గెసిల్‌ఛాఫ్ట్‌ ఫర్‌ లుఫ్‌వెర్కర్‌వుర్ట్ కు 10.05శాతం, డ్యూయిష్‌ పోస్టుబ్యాంకుకు 1.03శాతం మరియు డ్యూయిష్‌ బ్యాంకుకు 0.4శాతం వాటాలున్నాయి. మరియు దీనికి 37,042 మంది ఉద్యోగులున్నారు.
డిసెంబరు 14న లుఫ్తాన్స మరియు అమెరికన్‌లో కాస్ట్ ఎయిర్‌లైన్స్ జెట్‌ ఎయిర్‌వేస్‌ తమ మధ్య భాగసామ్యం ప్రారంభం కానున్నట్లు ప్రకటించాయి. దీనికి అనుగుణంగా లుఫ్తాన్స జెట్‌ బ్లూ యొక్క 19శాతం షేర్లను కొనుగోలు చేసింది. ఈయూ-అమెరికా మధ్య ఒపెన్‌ స్కై అగ్రిమెంట్‌ 2008లో అమల్లోకి వచ్చిన తరువాత యూరోపియన్‌ ఎయిర్‌లైన్స్, ఒక అమెరికన్‌ ఎయిర్‌లైన్స్ తో కుదుర్చుకున్న తొలి పెద్ద యాజమాన్యం ఒప్పందం ఇదే.
2007 తరువాత లుఫ్తాన్సకు కార్గో హబ్‌ విషయలో రష్యాతో వివాదం ఏర్పడిరది. దీంతో ఇది తన యొక్క కార్గోహబ్‌ను కజికిస్థాన్‌ నుంచి బలవంతంగా రష్యాకు మార్చాల్సి వచ్చింది.
2008 ఆగస్టు 28లో లుప్తాన్స మరియు బ్రసెల్స్‌ ఎయిర్‌లైన్స్ తమ రెండుసంస్థల విలీనాలకి సంబంధించి చర్చలు జరుగుతున్నట్లు ప్రకటించాయి.
2008 సెప్టెంబరు 28లో లుఫ్తాన్స, బ్రసెల్స్ ఎయిర్‌లైన్స్లో 45శాతం వాటాన్ని ఆప్షన్‌ విధానంలోను మిగిలిన 55శాతాన్ని 2011లోను కొనుగోలు చేయనున్నట్లు రెండు సంస్థలు ఉమ్మడిగా ప్రకటించాయి. ఈ ఒప్పందం కారణంగా బ్రసెల్స్ ఎయిర్‌లైన్స్‌ స్టార్‌ అలయన్స్‌లో చేరాల్సి వచ్చింది. బ్రసెల్స్‌ డిసెంబరు 2009లో స్టార్‌ అలయెన్స‌లో చేరింది.
2008 అక్టోబరు 28న లుఫ్తాన్స బిఎమ్‌ఐలో మరో 60శాతం వాటాను ( లుఫ్తాన్సకు అప్పటికే ఉన్న 20శాతం వాటాకు అదనంగా) కొనుగోలు చేయడానికి కసరత్తు చేసింది. దీని ఫలితంగా మాజీ యజమాని సర్‌ మైకెల్‌ బిషప్‌తో వివాదం ఏర్పడిరది. అయితే రెండు వర్గాలు జూన్‌ 2009లో ఒక ఒప్పందానికి వచ్చాయి. ఈ షేర్ల కొనుగోలు అనేది 2009 జూలై 1 నుంచి ప్రారంభించవచ్చని తీర్మానించారు. స్కాండినేవియన్‌ ఎయిర్‌లైన్స్ నుంచి మరో 20శాతం వాటాను కొనుగోలు చేయడం ద్వారా బిఎమ్‌ఐపై లుప్తాన్స 2008 నవంబరు 1 నాటికి పూర్తిగా పట్టు సంపాదించింది.
నవంబరులో లుఫ్తాన్స మరియు ఆస్ట్రియన్‌ ఎయిర్‌లైన్స్ ఒక ఒప్పందాన్ని ప్రకటించాయి.ఈ ఒప్పందం ప్రకారం లుఫ్తాన్స ఆస్ట్రియన్‌ ప్రభుత్వం వద్దనున్న ఆస్ట్రియన్‌ ఎయిర్‌లైన్స్ కు సంబంధించిన మెజారిటీ వాటాను కొనుగోలు చేస్తుంది. ఈ ఒప్పందం జనవరి 2006లో పూర్తయింది. జనవరి 2009లో స్కాండినేవియన్‌ ఎయిర్‌లైన్స్ యొక్క విలీనానికి సంబంధించి తీవ్రంగా చర్చలు జరుపుతున్నట్లు లుఫ్తాన్స ప్రకటించింది. స్కాండినేవియన్‌ ఎయిర్‌లైన్స్ యొక్క ఆర్థిక పరిస్థితి గడిచిన కొద్ది సంవత్సరాలుగా పెద్దగా మెరుగ్గా లేకపోవడంతో, ఈ ఒప్పందం లాభసాటిగా మారాలంటే స్కాండినేవియన్‌ ఎయిర్‌లైన్స్‌లో లుఫ్తాన్స భారీగా మార్పుచేర్పులు చేసుకోవాల్సిన పరిస్థితి కనపడిరది. మే2009లో ఆర్థిక సాయం వ్యవహారంలోనే రెండు కంపెనీల మధ్య చర్చలు జరపాల్సిన పరిస్థితి నెలకొంది తప్ప, స్కాండినేవియన్‌ ఎయిర్‌లైన్స్ ను టేక్‌ఓవర్‌ చేసే ఆలోచనే తమకు లేదని లుఫ్సాన్స ప్రకటించింది. దీనికి అదనంగా ఇబెరియా ఎయిర్‌లైన్స్ విలీనానికి సంబంధించి బ్రిటిష్‌ ఎయిర్‌వేస్‌ విలీన ప్రక్రియను పూర్తిచేయనట్లయితే, స్పానిష్‌ ఎయిర్‌లైన్స్‌తో చర్చలు ప్రారంభించడానికి ప్రయత్నిస్తామని పేర్కొంది.
లుఫ్తాన్స యొక్క ప్రధానకార్యాలయం కొలోన్‌లో ఉంది.
కోలోన్‌లో ఉన్న లుఫ్తాన్స యొక్క ప్రధాన కార్యాలయం తళుకులీనేటట్లుందని లారెన్స్ ఫెలోస్‌ 1971లో "ద న్యూయార్క్ టైమ్స్"లో వర్ణించాడు. 1986లో టెర్రరిస్టులు లుఫ్తాన్స ప్రధాన కార్యాలయంలో బాంబులు వేశారు. ఈ బాంబు దాడుల్లో ఒక్క వ్యక్తి కూడా గాయపడలేదు.
2006లో కోలోన్‌లోని డ్యూయిజ్‌లో లుఫ్తాన్స యొక్క ప్రధాన కార్యాలయ నిర్మాణానికి శంకుస్థాపన జరిపారు. 2007 నాటికి లుఫ్తాన్స తన యొక్క 800 మంది ఉద్యోగులతోపాటు, కంపెనీ యొక్క ఫైనాన్స్ డిపార్ట్ మెంట్ను కొత్త బిల్డింగ్‌లోకి మార్చాలని లుఫ్తాన్స భావిస్తోంది.
లుఫ్తాన్సకు సంబంధించిన చాలా డిపార్ట్మెంట్లు ప్రధాన కార్యాలయంలో లేవు. దీనికి బదులుగా ఫ్రాంక్‌ఫర్డ్ ఇంటర్నేషనల్‌ ఎయిర్‌పోర్టులో ఉన్న లుఫ్తాన్స యొక్క ఏవియేషన్‌ సెంటర్‌లో ఈ విభాగాలున్నాయి. ఈ డిపార్ట్మెంట్లలో కార్పొరేట్‌ కమ్యునికేషన్స్, ఇన్వెస్టర్‌ రిలేషన్స్, మీడియా రిలేషన్‌ మొదలైనవి ఉన్నాయి.
ప్రధాన కార్యకలాపాలతో పాటు లుఫ్తాన్సకు ఎన్నో సబ్సిడిరీలు ఉన్నాయి. 
ఎయిర్‌లైన్‌ సబ్సిడరీలు
ఇతర కార్యకలాపాలు
విమానం మధ్య ఉన్న సర్కిల్‌లో కొంగ ఉన్న లుఫ్తాన్స లోగోను 1918లో రూపొందించారు. ఇది 1919 ఫిబ్రవరి 5లో సేవలందించడం ప్రారంభించిన మొదటి జర్మన్‌ ఎయిర్‌లైన్‌ డ్యూయిష్‌ లుఫ్త్‌ట్రీడ్‌రీ జిఎమ్‌బిహెచ్‌ (డిఎల్‌ఆర్‌) లోగో. అందంగా ఉండే కొంగలను ఫ్రొఫెసర్‌ ఒట్టో ఫిరేల్‌ రూపొందించారు. 1926లో లుఫ్తాన్స ఎరో లాయిడ్‌ ఎజీ నుంచి ఈ సింబల్‌ను పొందింది. ఇది డిఎల్‌ఆర్‌లో 1923లో విలీనమైంది. లుఫ్తాన్స అనే పేరు సృష్టించింది.ఎఫ్‌. ఎ. ఫిషర్‌ వాన్‌ పుటర్‌జెన్‌ అని భావిస్తారు. 1925లో అప్పటి ఏవియేషన్‌ విధాన రూపకర్తలకు ఉన్న మార్గాలకు సంబంధించి ఆయన లుఫ్త్‌`హాన్స అనే పుస్తకాన్ని వెలువరించాడు. జంకర్స్ లుఫ్‌విర్‌కెహర్‌ ఏజి మరియు డ్యూయిష్‌ ఎరో లాయిడ్‌ల విలీన ఫలితంగా ఏర్పడ్డ కంపెనీకు లుఫ్తాన్స అనే పేరు పెట్టారు.
గడిచిన సంవత్సరాలలో
2001 డిసెంబరు 6లో లుఫ్తాన్స 15 ఎయిర్‌బస్‌ ఏ 380 సూపర్‌ జెంబ్లో పది అదనపు అప్షన్స్‌తో కొనుగోలు చేయడానికి ఆర్డరు చేసినట్లు ప్రకటించింది. దీన్ని 2001 డిసెంబరు 20న ధ్రృవీకరించింది. ఎ 380 విమానాలు ఫ్రాంక్‌ఫర్డ్ నుంచి దూర ప్రాంతాలను వెళ్లేందుకు ఉపయోగించాలనకున్నారు. 2010 మే 19లో వచ్చిన మొదటి విమానాన్ని ఫ్రాంక్‌ఫర్డ్ ఆమ్‌ మెయిన్‌ అని పేరు పెట్టారు. 
జూన్‌11, 2010లో ఎయిర్‌బస్‌ ఏ 380 యొక్క మొదటి రూట్‌ ఫ్రాంక్‌ఫర్డ్ నుంచి టోక్కోకు లుఫ్తాన్స నడిపింది. రెండో ఎయిర్‌ ఏ 380కు మ్యూన్‌చిన్‌ (మ్యూనిచ్‌) అని పేరు పెట్టింది. ఇది జూలై2010లో డెలివరీ అయింది. 2010నాటికి మరో నాలుగు ఇదే తరహా విమానాలు రావొచ్చని లుఫ్తాన్స భావిస్తోంది. కొత్త విమానాలు వచ్చిన తరువాత ఎ380 విమానాలు ఆగస్టు 2010నుంచి బీజింగ్‌కు అక్టోబరు2010లో జోహానెస్‌బర్గ్‌కు నడపనుంది. ఆసక్తికర అంశమేమిటంటే, ఈ మూడు గమ్యస్థానాలకు సహ యూరోపియన్‌ ఏ 380 ఆపరేటర్‌ ఎయిర్‌ఫ్రాన్స్‌ విమానాలు నడుపుతోంది. లుఫ్తాన్స 2010-2011 శీతాకాలం సీజన్‌లో న్యూఢిల్లీకు సూపర్‌ జెట్‌ను నడపాలని భావిస్తోంది.
ఎయిర్‌లైన్స్‌ యొక్క మెయింటెన్స్‌ ప్రధాన విభాగమైన లుఫ్తాన్స టెక్నిక్‌, 1936లో రూపొందించిన జంకర్స్ జెయు-52 విమానాన్ని ఎయిర్‌వర్తీనెస్‌కు తీసుకొచ్చింది. దీన్ని బెర్లిన్‌ నుంచి రోమ్‌కు ఆల్ఫ్ పర్వతాల మీదగా పదిగంటల ప్రయాణానికి వినియోగించేవారు. ఒక వేలంపాటలో కొనుగోలు చేసిన మూడు లాక్‌హీడ్‌ సూపర్‌ కన్‌స్టలేషన్‌ల యొక్క విడిభాగాలను ఉపయోగించి, మరొకదాన్ని తిరిగి రూపొందిస్తోంది. లుఫ్తాన్స యొక్క సూపర్‌ కన్‌స్టలేషన్స్ మరియు ఎల్‌ 1649 స్టార్‌లైనర్లుహాంబర్గ్- మాడ్రిడ్‌-డాకర్‌- కారకాస్‌- శాంటియాగో మార్గాల్లో ప్రయాణించెది. లుఫ్సాన్స టెక్నిక్‌ నైపుణ్యమైన కార్మికుల కోసం రిటైర్డ్ అయిన ఉద్యోగులు మరియు వాలంటర్లీను నియమించుకుంటుంది. విమాన ఔత్సాహికుల కోసం ఈ పునరుద్ధరించిన ఎయిరోప్లేన్లపై ప్రయాణించే అవకాశం కల్పిస్తోంది. ఎయిర్‌వర్తీ జు52 లిస్టును కూడా గమనించండి)
ఫస్ట్ క్లాస్‌: లుఫ్తాన్స ఫస్ట్ క్లాస్‌ను దూర ప్రయాణం చేసే అన్ని ఎయిర్‌క్రాఫ్ట్లు ( ఎయిర్‌బస్‌ ఏ 330-300, ఎ340-300, ఎ340-600మరియు ఎ 380-800, బోయింగ్‌ 747-400) లో ఉన్నాయి. ప్రతి సీటు రెండు మీటర్ల బెడ్‌, లాప్‌టాప్‌ పవర్‌ అవుట్‌లెట్స్‌తోపాటు, వినోదకార్యక్రమాల సదుపాయాలున్నాయి. ప్రయాణీకుల కోరిక మేరకు ఆహారాన్ని అందిస్తారు. చాలా ఎయిర్‌పోర్టుల్లో ప్రత్యేకమైన ఫస్ట్ క్లాస్‌ చెక్‌ఇన్‌ పాయింట్లను ఏర్పాటు చేసింది. దీనితోపాటు ఫస్ట్‌ క్లాస్‌ ప్రయాణీకుల కోసం ఫ్రాంక్‌ఫర్డ‌ మరియు మ్యూనిచ్‌ల్లో ప్రత్యేక లాంజ్‌లు మరియు ఫ్రాంక్‌ఫర్డ్ లో ప్రత్యేక ఫస్ట్‌ క్లాస్‌ టెర్మినల్‌ను కూడా ఏర్పాటు చేసింది. వచ్చే ప్రయాణీకులు లుఫ్తాన్స ఫస్ట్ క్లాస్‌ ఎరైవల్‌ సదుపాయాలతోపాటు, కొత్త వెల్‌కమ్‌ లాంజ్‌ను ఉపయోగించుకోవచ్చు. లుఫ్తాన్స కొత్త ఫస్ట్‌ క్లాస్‌ ప్రోడక్ట్ ‌ను ఎయిర్‌బస్‌ ఏ 380లో ప్రవేశపెట్టింది. దూరప్రయాణం చేసే ఇతర అన్ని విమానాల్లోనూ దీన్ని క్రమేపీ ప్రవేశపెట్టనున్నారు.లుఫ్తాన్స కొత్త ఫస్ట్ క్లాస్‌ ప్రొడక్ట్‌ను ఎయిర్‌బస్‌ ఏ 380లో ప్రవేశపెట్టింది.దూరప్రయాణం చేసే ఇతర అన్ని విమానాల్లోనూ దీన్ని క్రమేపీ ప్రవేశపెట్టనున్నారు.
బిజినెస్‌ క్లాస్‌: లుఫ్తాన్స దూరప్రయాణం చేసే అన్ని విమానాల్లో బిజినెస్‌ క్లాస్‌ ప్రవేశపెట్టింది.ప్రతి సీటు రెడు మీటర్ల బెడ్‌, లాప్‌టాప్‌ పవర్‌ అవుట్‌లెట్స్‌తోపాటు, వినోదకార్యక్రమాల సదుపాయాలున్నాయి. చాలా ఎయిర్‌పోర్టుల్లో ప్రత్యేకమైన బిజినెస్‌ క్లాస్‌ చెక్‌ఇన్‌ పాయింట్లను ఏర్పాటు చేసింది. చాలావిమానాశ్రయాల్లో ప్రత్యేక బిజినెస్‌క్లాస్‌ లాంజ్‌లను లేదా కొన్ని ఎయిర్‌ పోర్టుల్లో కాంట్రాక్ట్ లాంజ్‌లనుఏర్పాటు చేసింది. ఫ్రాంక్‌ఫర్డ్‌లో వచ్చే ప్రయాణీకులు లుఫ్తాన్స వెల్‌కమ్‌ లాంజ్‌ను ఉపయోగించుకొనవచ్చు.
ఎకానమీ క్లాస్‌: లుఫ్తాన్సలో దూర ప్రయాణం చేసే అన్ని విమానాల్లో ఎకానమీ క్లాసును అందిస్తున్నారు. అన్ని విమానాల్లో 31ఇంచ్‌ల పొడవుండే సీట్లు ఉంటాయి. ఎయిర్‌బస్‌ ఎ340లో మాత్రం సీట్‌పిచ్‌ 32గా ఉంటుంది. ప్రయాణీకులు భోజనంతోపాటు ఉచితం పానీయాలు పొందగలుగుతారు. 2007లో లుఫ్తాన్స ఎకానమీ క్లాస్‌లో పర్సనల్‌ ఆడియో వీడియో ఆన్‌ డిమాండ్‌ సదుపాయాన్ని ప్రవేశపెట్టింది. ఒక్క బోయింగ్‌ 747లు తప్ప అన్ని దూరప్రయాణ విమానాలను రీఫిట్‌ చేశారు.
బిజినెస్‌ క్లాస్‌: లుఫ్తాన్స తక్కువ దూరం ప్రయాణించే విమానాల్లో బిజినెస్‌ క్లాస్‌లో 31 నుంచి 32 ఇంచ్‌ల సీట్‌ పిచ్‌ ఎ319, ఎ320, ఎ321 మరియు బి737 ఎయిర్‌క్రాఫ్ట్‌ల్లో ఉంటుంది. ప్యాసింజర్లకు ఆహారంతోపాటు పానీయాలను కూడా అందిస్తారు. దీనితోపాటు ప్రత్యేకమైన బిజినెస్‌క్లాస్‌, లుఫ్తాన్స బిజినెస్‌ క్లాస్‌ లాంజ్‌లను ఏర్పాటు చేసింది. వీటిని ఎంపిక చేసిన మార్గాల్లో ఈ ఎయిర్‌క్రాఫ్ట్‌లను ఉపయోగిస్తున్నారు. తక్కువ వ్యవధి విమానాల్లో వినోదకార్యక్రమాలుండవు.
ఎకానమీ క్లాస్‌: లుఫ్తాన్స తక్కువ దూరం ప్రయాణించే విమానాల్లో ఎకానమీ క్లాస్‌లో 31 నుంచి 32 ఇంచ్‌ల సీట్‌ పిచ్‌ ఎ319, ఎ320, ఎ321 మరియు బి737 ఎయిర్‌క్రాఫ్ట్‌ల్లో ఉంటుంది. ప్రయాణీకులకు పానీయాలు, స్నాక్స్ మరియు భోజనం అందిస్తారు. తక్కువ వ్యవధి విమానాల్లో వినోదకార్యక్రమాలుండవు.
జులై 2010లో లుఫ్తాన్స యూరోపియన్‌ విమానాల్లో తక్కువ బరువుండే సీట్లను ఏర్పాటు చేయడం ద్వారా కొత్త క్యాబిన్లు రూపొందిస్తున్నట్లు పేర్కొంది. సామర్థ్యం పెంచడం కోసం 12 కొత్త ఎ320 రకం విమానాలను కొనుగోలు చేయనున్నట్లు ప్రకటించింది.
లుఫ్తాన్స నాలుగు రకాల లాంజ్ ఆపరేట్ చేస్తోంది. ఫస్ట్ క్లాసు, సెనేటర్, బిజినెస్ మరియు వెల్ కం లాంజ్ లు. ప్రతి డిపార్చర్‌ లాంజ్‌లో ట్రావెల్‌ క్లాస్‌, దూరం మరియు ఇంకా స్టార్‌ అలయెన్స్‌ స్టేటస్‌ ఆధారంగా వ్రవేశం ఉంటుంది. వెల్‌కం లాంజ్‌ అనేది ఎరైవల్‌ లుఫ్తాన్స ప్రీమియం ప్యాసెంజర్లకు మాత్రమే అందుబాటులో ఉంటుంది.
లుఫ్తాన్స ఫ్రాంక్‌ఫర్డ్ ఎయిర్‌పోర్ట్ లో ఫస్ట్ క్లాస్‌ టెర్మినల్‌ను నిర్వహిస్తోంది. లుఫ్తాన్స ఫస్ట్ క్లాస్‌ మరియు హెచ్‌ఓఎన్‌ సర్కిల్‌ సభ్యులకు మాత్రమే ఇందులో ప్రవేశం పరిమితం. సుమారు 200 మంది సిబ్బంది సుమారు ప్రతిరోజు 300మంది సభ్యులకు సేవలందిస్తారు. ఇందులో ఫుల్‌ సర్వీస్‌ రెస్టారెంట్‌, ఫుల్‌బార్‌, సిగార్‌లాంజ్‌, రిలాక్సేషన్‌ రూమ్‌లు మరియు ఆఫీసురూమ్‌లతోపాటు స్నాన సదుపాయాలున్నాయి. గెస్ట్ లను ఎగరాల్సిన ఫ్లైట్ల వరకు మెర్సిడెంజ్‌ బెంజ్‌, పోర్సీ పనమోరా లేదా పోర్సీ కెనిన్‌లో తీసుకుకెళతారు.
లుఫ్తాన్స తరచుగా ఏర్పాటు చేసే ఫ్లైయర్‌ ప్రోగ్రామ్‌ పేరు మైల్స్ అండ్‌ మోర్‌. ఇది ఇతర యూరోపియన్‌ ఎయిర్‌లైన్స్ సంస్థలైన ఆస్ట్రియన్‌ ఎయిర్‌లైన్స్, ఎల్‌ఓటి పోలిష్‌ ఎయిర్‌లైన్స్, స్విస్‌ ఇంటర్నేసనల్‌ ఎయిర్‌లైన్స్, లక్స్ ఎయిర్‌, క్రోయేషిన్‌ ఎయిర్‌లైన్స్‌, ఆడ్రియా ఎయిర్‌వేస్‌మరియు బ్రసెల్స్ ఎయిర్‌లైన్స్తో కలిసి ఈ కార్యక్రమాన్ని నిర్వహిస్తుంది. మైల్స్ అండ్‌ మోర్‌ సభ్యులు లుఫ్తాన్స మరియుస్టార్‌ అలయన్స్‌ పార్టర్‌ విమానాల్లో ప్రయాణించడం ద్వారా, లుఫ్తాన్స క్రెడిట్‌ కార్డులను ఉపయోగించి, లుఫ్తాన్స షాపుల్లో కొనుగోలు చేయడం ద్వారా అదనపు మైళ్లను పొందగలుగుతారు. నిర్దిష్ట పార్టనర్‌తో కలిసి ఒక క్యాలెండర్‌ సంవత్సరంలో ఎన్ని మైళ్లు ప్రయాణించారన్న దాన్ని ఆధారంగా చేసుకొని మైల్స్‌ అండ్‌ మోర్‌లో స్థాయిని నిర్ధారిస్తారు. మెంబర్‌షిప్‌ స్థాయిలు ఇలా ఉంటాయి. బేసిక్‌ ( ఎలాంటి కనీస పరిమితి ఉండదు), ఫ్రీక్వెంట్‌ ట్రావెలర్‌ ( సిల్వర్‌, 35 వేల మైళ్ల పరిధి), సెనేటర్‌ ( గోల్డ్‌, అరవై వేల మైళ్ల పరిధి, జర్మనీవాసులకు 1,30,00) మరియు హెచ్‌ఓఎన్‌ సర్కిల్‌ ( బ్లాక్‌, 600,000 రెండు క్యాలెండర్‌ సంవత్సరాల్లో). నాన్‌ బేసిక్‌స్థాయి వారందరూ లాంజ్‌లతోపాటు, ఎగ్జిక్యూటివ్‌ బోనస్‌ మైల్స్ సాయంతో మరింత పై లెవల్స్‌కు చేరుకోవడానికి, ప్రత్యేక బోనస్‌లు అందిస్తారు.
లుఫ్తాన్స కోడ్‌షేరింగ్‌ ఒప్పందంతో పాటు ఫ్రీక్వెంట్‌ ఫ్లైయర్‌ ప్రోగామ్స్‌కు సంబంధించి దిగువ ఎయిర్‌లైన్స్‌తో భాగస్వామ్యం ఉంది.
స్టార్‌ అలయన్స్ సభ్యుడు